CELEX: C2006/281/12
Language: et
Date: 2006-11-18 00:00:00
Title: Kohtuasi C-356/04: Euroopa Kohtu (suurkoda) 19. septembri 2006.  aasta otsus (Rechtbank van koophandel te Brusseli — Belgia eelotsusetaotlus) — Lidl Belgium GmbH & Co. KG versus Etablissementen Franz Colruyt NV (Direktiivid 84/450/EMÜ ja 97/55/EÜ — Eksitav reklaam — Võrdlev reklaam — Lubatud tingimused — Kauplustekettide üldise hinnataseme võrdlemine — Tootevaliku hindade võrdlemine)

18.11.2006   
            
            
               ET
            
            
               Euroopa Liidu Teataja
            
            
               C 281/7
            
         Euroopa Kohtu (suurkoda) 19. septembri 2006. aasta otsus (Rechtbank van koophandel te Brusseli — Belgia eelotsusetaotlus) — Lidl Belgium GmbH & Co. KG versus Etablissementen Franz Colruyt NV
   (Kohtuasi C-356/04) (1)
   
   (Direktiivid 84/450/EMÜ ja 97/55/EÜ - Eksitav reklaam - Võrdlev reklaam - Lubatud tingimused - Kauplustekettide üldise hinnataseme võrdlemine - Tootevaliku hindade võrdlemine)
   (2006/C 281/12)
   Kohtumenetluse keel: hollandi
   Eelotsusetaotluse esitanud kohus
   Rechtbank van koophandel te Brussel
   Põhikohtuasja pooled
   
      Hageja: Lidl Belgium GmbH & Co. KG
   
      Kostja: Etablissementen Franz Colruyt NV
   Kohtuasja ese
   Eelotsusetaotlus — Rechtbank van koophandel te Brussel — Nõukogu 10. septembri 1984. aasta direktiivi 84/450/EMÜ eksitava ja võrdleva reklaami kohta (EÜT L 250, lk 17; ELT eriväljaanne 15/01, lk 227) artikli 3a lõike 1 punktide a, b ja c, mis on lisatud Euroopa Parlamendi ja nõukogu 6. oktoobri 1997. aasta direktiiviga 97/55/EÜ (EÜT L 290, lk 18; ELT eriväljaanne 15/03, lk 365), tõlgendamine — Võrdlev reklaam — Reklaami avalikustaja üldise hinnataseme võrdlemine konkurentide hinnatasemega, märkimata, milliseid tooteid nende hinnast lähtudes võrreldi
   Resolutiivosa
   
               1.
            
            
               Nõukogu 10. septembri 1984. aasta direktiivi 84/450/EMÜ eksitava ja võrdleva reklaami kohta, mida on muudetud Euroopa Parlamendi ja nõukogu 6. oktoobri 1997. aasta direktiiviga 97/55/EÜ, artikli 3a lõike 1 punktis b esitatud võrdleva reklaami lubatavuse tingimust tuleb tõlgendada nii, et sellega ei ole vastuolus, kui võrdlev reklaam puudutab kahe konkureeriva kauplusteketi turustatavate esmatarbekaupade tootevalikuid selliselt, et nimetatud tootevalikud koosnevad üksikutest toodetest, mis paarina vaadeldes vastavad üksikult selles sättes nõutud võrreldavuse tingimusele.
            
         
               2.
            
            
               Direktiivi 84/450, mida on muudetud direktiiviga 97/55, artikli 3a lõike 1 punktis c sätestatud nõuet, et reklaamis “võrreldakse objektiivselt” kõnealuste kaupade omadusi, tuleb tõlgendada nii, et kauplusteketi turustatavate esmatarbekaupade tootevaliku hindade või nende turustatavate võrreldavate tootevalikute üldise hinnataseme võrdlemise korral ei tähenda see, et kõik võrreldavad tooted ja hinnad, nii reklaami avalikustaja kui kõikide tema konkurentide omad, mida võrreldakse, tuleks reklaamsõnumis selgesõnaliselt ja ammendavalt loetleda.
            
         
               3.
            
            
               Direktiivi 84/450, mida on muudetud direktiiviga 97/55, artikli 3a lõike 1 punkti c tuleb tõlgendada nii, et kahe konkureeriva kauplusteketi turustatavate kaupade “kontrollitavad” omadused selle sätte mõttes on:
               
                           —
                        
                        
                           nimetatud kaupade hind;
                        
                     
                           —
                        
                        
                           selliste kauplustekettide võrreldavate tootevalikute üldine hinnatase ja summa, mille võib säästa tarbija, kes ostab selliseid tooteid pigem ühest kui teisest ketist, kui kõnealused kaubad kuuluvad tegelikult võrreldavate tootevalikute hulka, mille põhjal nimetatud üldine hinnatase kindlaks on määratud.
                        
                     
         
               4.
            
            
               Direktiivi 84/450, mida on muudetud direktiiviga 97/55, artikli 3a lõike 1 punkti c tuleb tõlgendada nii, et võrdlevas reklaamis nimetatud omadus vastab selles sättes esitatud kontrollitavuse nõudele, juhul kui võrdlemise üksikasjad, millel põhineb viide sellele omadusele, ei ole selles reklaamis loetletud, üksnes siis, kui reklaami avaldaja juhib eelkõige sõnumi adressaatide tähelepanu sellele, kus ja kuidas saaksid viimased vabalt tutvuda võrdlemise üksikasjadega selleks, et neid kontrollida, või kui neil puudub sellise kontrolli teostamiseks nõutav pädevus, lasta neid kontrollida ka kõnealuse omaduse täpsuse osas.
            
         
               5.
            
            
               Direktiivi 84/450, mida on muudetud direktiiviga 97/55, artikli 3a lõike 1 punkti a tuleb tõlgendada nii, et võrdlev reklaam, mille kohaselt on reklaami avalikustaja üldine hinnatase madalam kui tema peamiste konkurentide oma, võib siis, kui võrdlemine puudutas näidistooteid, olla eksitav, kui reklaamsõnum:
               
                           —
                        
                        
                           ei näita, et võrdlus puudutab üksnes näidist ja mitte kõiki reklaami avalikustaja tooteid,
                        
                     
                           —
                        
                        
                           ei identifitseeri võrreldavaid tunnusjooni või ei teavita adressaati, millise infoallika kaudu on sellise identifitseerimise üksikasjad kättesaadavad, või
                        
                     
                           —
                        
                        
                           sisaldab üldist viidet summavahemikule, mida võib säästa tarbija, kes ostab esmatarbekaupu pigem reklaami avaldajalt kui viimase konkurentidelt, eraldi täpsustamata vastavalt iga nimetatud konkurendi üldist hinnataset ja summat, mis on võimalik säästa, tehes ostud pigem reklaami avalikustaja kui tema konkurentide juures.
                        
                     
         
      (1)  ELT C 273, 6.11.2004.